LidanRubinov/Halacha-QA huggingface dataset:
שאלה: פירושים: כבוד הרב האם ישנם פירושים לספרים הבאים? ילקוט שמעוני מדרש רבה מדרש תנחומא מדרשי הלכה (מכילתא שרשב"י, מכילתא דרבי ישמעאל ספרא, ספרי וספרי זוטא) אם יש אבקש לרשום אותם.
תשובה: על פי מה שידוע לי: על הילקוט שמעוני יש פירוש קצר בשם "זית רענן" לבעל המגן אברהם. שפר גורלו של מדרש רבה שהתעסקו בו רבים, ובמהדורת וילנא הודפסו כל הפירושים הבאים: פירוש רש"י לבראשית רבה, פירוש מתנות כהונה, יפה תואר יפה ענף יפה קול, ידי משה, משנת דרבי אליעזר, נזר הקודש לבראשית רבה, תולדות נח לשמות רבה, נחמד למראה, חידושי רבי דוד לוריא, חידושי הרש"ש, ביאור מהרי"פ, פירוש מהרז"ו. למדרש תנחומא יש פירוש עץ יוסף וענף יוסף. למדרשי ההלכה לא חוברו פירושים רבים, מלבד לסיפרי שעליו כמה פירושים: פירוש רבינו הלל בן אליקים, פירוש קדום שיוחס בטעות להראב"ד, כתר כהונה על הספרי, פירוש חסדי דוד של הרב דוד פרדו ופירוש המלבי"ם. על המכילתא יש את פירושי הנצי"ב והמלבי"ם.
שאלה: שימוש בחוברות נאמני תו"ע בסניף: הרב אני קומונרית בשירות לאומי. חילקו לנו בכנס חוברת של נאמני תו"ע בנושא "אתחלתא דתקוה" על היחס למדינה, וממה שראיתי זה לא כזה פשוט להשתמש בחוברות שלהם, אבל רציתי להבין ממך למה, ואם יש קשר גם לחוברת על חברה מעורבת שהם כתבו, אם זה קשור. חברה בשירות אמרה לי לשאול אותך כי התנגדת לנאמני תורה ועבודה בעבר. רינתיה
תשובה: כלל נקוט בידינו-  לא תביא אתנן זונה ומחיר כלב בית ד  אלהיך. וכתב רמב"ן שתי סיבות לאיסור זה- "הזונות יעשו באתנן שלהם מצות, חושבות לכפר על חטאתן, ולכך אסרה תורה אתנן לכל נדר כי עתה יוסיפו לחטוא בהן. וכן ענין מחיר כלב בעבור כי הצדים בכלבים ושומרי החומות יגדלו כלבים עזי נפש מזיקים את הרבים וידירו במחיריהם להיות כופר לנפשם וכן המנהג עד היום בפרשים אנשי הציד שיעמידו צורת כלביהם בשעוה לפני ע"ז שיצליחו בהם. והמפרשים אמרו מפני שהוא דרך בזיון". שתי הסיבות לאיסור שימוש בכסף הקרוב לעבירה, קיימות גם במוצרים היוצאים מבית  נאמני תו"ע, בשל היותם ממומנים בידי הקרן לישראל חדשה שהצהירה בפירוש שהיא מבקשת לחדור לחברה הציונית דתית ולשנות את ערכי היסוד שלה דרך תנועות דתיות כלפי חוץ (קולך, נאמני תו"ע וכד ). הסיבה הראשונה למניעה- השימוש בכסף כזה לחינוך תורני גורם לתחושת לגיטימציה אצל הקרן הזו והמקומות המחוברים אליה, כמו הזונה המשלמת את הכסף שקיבלה על מעשיה לקרבנות עבור האל, וכמו מגדלי הכלבים כפי שבאר רמב"ן. בשימוש בחוברת את מחזקת ידי הקרן הזו ונותנת לה לגיטימציה, בעוד עניינה המעטת הזהות האמונית הישראלית בעולם. וגם הסיבה השניה נכונה כאן- כדברי המפרשים שהזכיר רמב"ן בסוף דבריו, כסף שכזה הוא  דרך בזיון  שכן הוא ניתן באיסור, ולכן אין להשתמש בו לקדושה. חינוך ילדי ישראל בסניף זו קדושה, ואין לעשות חינוך כזה בחוברת שנעשתה בכסף שכל עניינו איסורים ולהעביר על דת. וזאת בלי להתיחס לתוכן הכתוב בחוברות, שאינני יודע אם הוא נאמן ליראת שמים ופסיקת גדולי ישראל בסוגיות יסוד כה חשובות. לכן היו ישרים וטהורים, ואל תלמדו בחוברות אלו אלא בכל החוברות האחרות שמוציאה התנועה היקרה שלנו בנ"ע, ששם יש יראת שמים בלי נטיות לצדדי איסור והשפעות זרות. בהצלחה
שאלה: חשוב: לרב! 1)לפני כמה זמן דיברתי איתך לגבי ילדה מסוימת שלא יוצאת לי מהראש שפחות או יותר בגילי הקשבתי לתשובתך ואפילו הפסקתי ללכת לאותו בית כנסת בשבתות כדי לא לראותה אך היא לא מפסיקה לעלות לי במחשבות ואני חייב עזרה להוציא אותה מראשי מה אוכל לעשות כעת? 2)קראתי שגיל שבו ההלכה אומרת להתחתן הוא בגיל 22 ומי שהגיע לגיל זה ולא התחתן עברה בידו אבל האם זה אותו דין גם כיום מכיוון שכיום מסיימים צבא בגיל זה ולאחר מכן צריך ללמוד מקצוע מסוים במשך כמה שנים כדי שיהיה לך ממה להתפרנס אז איך זה עובד היום?
תשובה: 1. תתפלל על זה לה. תמצא לעצמך עיסוקים חיובים. יש לך ניסיון - זה סימן שה  יודע שיש לך כוחות לעמוד בו! בהצלחה! 2. בעקרון אתה צודק. אבל יש מקום להקל בימינו, בפרט לבחורי ישיבה, ובפרט בכדי שהבית יהיה על בסיס איתן יותר. כשתגיע לגיל שזה יכול להיות רלוונטי - עליך להתייעץ עם רב שמכיר אותך.
שאלה: חינה בבין המיצרים: האם יש מניעה לבצע חגיגה כמו טקס חינה בזמן ימי בין המייצרים. עד כמה שידוע לי לא מדובר בטקס בעל מתכונת דתית אלא רק מנהג טקסי, אך האם יש בעיה שיהיה בימים האלה שכן נחשבים כימים הנוראיים החתן הינו ספרדי וכהן. ושבוע טוב.
תשובה: לא עושים בימים אלו יקודים ומחולות וטקסי חינה. את החינה יש לעשות או לפני יז  בתמוז או אחרי תשעה באב. (עיין במשנה ברורה או"ח סימן תקנא  ס"ק טז, וכף החיים שם בסעיף קטן לט, שו"ת יחווה דעת חלק ו  תשובה לד )
שאלה: הבדלים בכשרויות: אשמח לדעת מדוע יש כל כך הרבה כשרויות (אוירבך, עטרה, מחפוד, לנדא, שארית ישראל ועוד ) ומהם ההבדלים ביניהם, אם בכלל? פעם שמעתי שההבדל נובע מאחוז הבדיקה, האם זה נכון?
תשובה: יש הרבה כשרויות בגלל כמה סיבות. הסיבה העיקרית היא שכל מגזר סומך על נציגיו ועל הבד"ץ שלו. כמובן שיש הבדלים בין הכשרויות - אבל צריך לדעת: אם יש הכשר של רבנות מוסמכת - זה כשר! ואם אין הכשר של רבנות - לא משנה כמה בד"צים יש - זה לא כשר! הבדלים בין כשרויות: יש הבדלים שקשורים לסמיכה על שיטות שונות בהלכה, כמו לדוגמא אם להתיר אבקת חלב נכרי או ג לטין. יש הבדלים שנובעים מרמות של השגחה. לדוגמא: על פי ההלכה מספיק שכל רגע יתכן שהמשגיח יכול להכנס כדי שהבעלים יחשוש וישאיר את המאכלים לפי כללי הכשרות. יש מקומות שהמשגיח נכנס מעט, ויש מקומות שהמשגיח צמוד. הבדלים אחרים הם מאחוז הכשרות, כמו שציינת. לדוגמא: בעיקרון אם בריא הוא כשר ואין צורך לבדוק אותו. המנהג הוא לעשות בדיקה מדגמית. כשרויות מסוימות מקפידות לבדוק יותר, אפילו כל עוף ועוף. הבדלים נוספים הם לדוגמא אם מולחים את העופות ביחד בקבוצות גדולות או בצורה פרטנית. לכן חשוב לזכור שעל אף ההבדלים - אסור לומר שבד"צ פלוני אינו כשר. אפשר לומר שכשרות פלונית יותר מהודרת.
שאלה: ח: אחרי שהמשיח יגיע ייפסקו המחלות? נצטרך להמשיך ללמוד מקצועות חול? נוכל לעשות מה שנרצה? בקיצור מה הולך להשתנות?
תשובה: שלו וברכת ד  כדאי להתרכז בעניני עולם הזה, לגבי ימות המשיח כתוב שאי אפשר לדעת עד שיהיה. אבל דבר אחד ישתנה והוא שלא יהיו מלחמות בין בני אדם ואנשים, וזה יתן הרבה שלווה וכח ללמוד תורה מתוך שמחה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בשר חלק: לאחרונה גיליתי כי הספרדים הולכים לפי הפסיקה בשו"ע ונוהגים לאכול רק בשר חלק. אני אשכנזייה הנשואה לספרדי ממוצא צפון אפריקאי (מרוקו) בבתים של הורינו לא נהגו לאכול בשר חלק. האם עלינו לשנות ממנהגנו? מה דין בשר שכבר נקנה ונמצא אצלנו במקפיא?
תשובה: לא כל הספרדים אכלו רק  חלק, ובפרט יוצאי צפון אפריקה, עיינו במקורות המובאים כאן ואפשר אח"כ להמשיך לדון כיצד לנהוג. יורה דעה סימן ל"ט ביאור הגר"א סע"ק כ"ו כה"ח סע"ק: רי"ט, רכ"ב, רכ"ד שו"ת חוט משולש לרב חיים מוולוזין אוצר המכתבים הרב משאש, אלך תשצד. ילקטו יוסף יור"ד סימן כ"ט סיף ד.
שאלה: שלושת השבועות ומסיבת סיום: כבוד הרב אני מורה בבית ספר חילוני. בסיום של כל שנה יש מסיבת סיום לכיתות ו. מסיבה זו כוללת מערכונים, ריקודים ושירים. השנה, נקבע תאריך המסיבה ליז בתמוז. כמורה שמלמדת שכבה זו במשך שש שנים, מצופה ממני להיות שם. שאלתי היא, האם אפשרי שאגיע למסיבה על אף שהיא תתקיים בתקופת בין המיצרים? חשוב לי לציין שמתוך היכרות עם עצמי אני יודעת שיהיה קשה לי להקפיד על אווירה מתאימה של אבלות במסיבה אך מתוך היכרות עם בית הספר, אני יודעת שהיעדרות שלי עלולה לעורר כעס כלפי הדת והדתיים. כיצד נכון לנהוג? בכבוד רב אלישבע
תשובה: ראשית, ברכות לעבודתך היא חשובה ובוודאי מועילה לעם ישראל. כפי שאת כותבת במקרה זה, ברור שמקום כזה מעורר שאלות רבות, וזה גופא מגדיל את פועלך וכדברי המשנה באבות "לפום צערא   אגרא". לעצם שאלתך: אם מדובר בערב יז בתמוז   אפשר להשתתף, שכן יש פוסקים שאף התירו נישואין בתאריך זה. לדעתם האבלות מתחילה עם תחילת הצום בבוקר יז בתמוז. אם מדובר במוצאי יז בתמוז   הרי הספרדים נוהגים גם להתחתן בזמן זה עד ר"ח אב. לכן, בגלל שאת נמצאת בתפקיד ואינך באה לשם הנאה   תוכלי להשתתף, כשם שאשכנזים מותרים לבוא לנישואי ספרדים בתאריך כזה. עם זאת, כדאי לעורר את העניין בחדר המורים, כדי למנוע זאת בפעמים אחרות, וכן, אם תוכלי לצאת מהקטעים השמחים יותר בלי לעורר הערות   עדיף.
שאלה: קושי הלכתי: אני בת 16 נולדתי בחו"ל והתגיירתי עם כל משפחתי כשהייתי תינוקת. אני הכי קטנה במשפחה יש לי אח ואחות גדולים נשואים שכבר לא חיים בבית,אח שלי נשואי לאישה גויה והוא לא סיים את תהליך הגיור(הוא גוי)אחותי התגיירה אך היא נשואה לגוי ומקיימת אורך חיים חילוני מסורתי עם ילדיה. אחותי שהכי קרובה אלי בגיל גדולה ממני ב6 שנים היא דתייה לייט כלומר היא שומרת שבת היא מאמינה בקב"ה ומתפללת אך היא לא לגמרי מקפידה על ההלכה (היא הולכת עם שרוולים קצרים,מכנסיים היא לא שומרת נגיעה ודברים בסגנון.) בשנה האחרונה התחלתי להתחזק,והדבר הביא אותי לקשיים עם המשפחה שלי ההורים שלי לא מודעים להמון הלכות ואיסורים ולכן הם עוברים עליהם(לדוגמא הם השתמשו בחמץ שמכרו בפסח ) יוצא לי הרבה פעמים שאני מזכירה לאחותי לברך או אומרת להורים שלי על דברים שהם צריכים לשנות ונוצר מצב שהמשפחה שלי מתעצבנת עלי. כיצד עלי לנהוג? חשוב לי לכבד את הורי ולא להכעיס אותם אך לפעמים הדבר מביא עבירה על איסורים
תשובה: וברכת ד  יישר כח למאמצים שלך ללכת בדרך הישר. יחזק אותך הקב"ה בדרכך הנכונה. כדאי לדבר עם ההורים בצורה גלויה, להסביר להם את הקשיים שפרטת כאן במכתב, אני מאמין שבפגישה טובה ומוסדרת אפשר להגיע לכללי יסוד, על מה מותר, רצוי, ראוי, להעיר ומה גורם להם עגמת נפש, ולא כדאי להכנס לכך. נראה שאת והוריך רוצים להמשיך את המשפחתיות שלכם, מתוך שמחה ואוירה טובה. לאחר שיש כללי יסוד אפשר להמשיך הלאה ולברר כיצד מתקדמים. בהצלחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הירהורי עבירה: עכשיו חזרו לי מחשבות לא צנועות ביניהן זיכרונות מהפורנו שראיתי מה לעשות?
תשובה: לפני הכל צריך להתפלל: תפילה שהיא קצרה במילים אבל עמוקה במחשבה ומלאה כוונה. תנסה להרגיש את ד  קרוב אליך, לפנות ולדבר אליו בדרך ישירה - כמו שמדברים עם אבא: לבקש מד  שיציל אותך מהיצר הרע, שיתן לך כוח להתגבר עליו ולהנצל ממנו. אחרי התפילה הקצרה תנסה לקחת את עצמך למשהו שיהיה לך מענין ונעים לעשות. אי אפשר לגרש מחשבות. אדם לא מסוגל לרוקן את המוח אבל אפשר וצריך להתמלא במחשבות אחרות. הכי טוב ללמוד תורה - אבל זה מתאים למי שבאמת שמח ואוהב ללמוד. תחשוב על דברים שאתה אוהב ושמח לעשות. אולי להיות עם חברים? להזמין חבר או ללכת על חבר. אם יש לך תחביבים. אם אתה אוהב לעשות ספורט. לקרא ספר מענין או לראות סרט נקי. יש מי שאוהב סרטי טבע או סרטים על מקומות רחוקים. יש מי שאוהב סרטי מדע או היסטוריה. תעסיק את עצמך עד שהיצר יבין שהוא מפסיד ויעזוב אותך. ובהצלחה!!!
שאלה: הוספת שם שני: אני רוצה להוסיף שם שני איזה שם אני צריכה לבחור. אם זה נוגע לתאריך הלידה גם אז26 1 70. אשמח אם תכוונו אותי
תשובה: וברכת ד  אין להוסיף שמות סתם, ובודאי לא לפי תאריך לידה. שם הוא מהות האדם, ועל כן אדם צריך לדעת את עניינו ותפקידו, ואם הוא משנה בתפיסת עולמו יש מקום לשינוי שם, אבל שינוי שם ללא תוכן, הרי זה ככתר ללא מלך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לשון הרע בשיחות נפש: בדרך כלל יש לי חברה טובה שחולקת איתי בעיות ב"שיחות נפש". זה מאוד עוזר לשתינו להתמודד איתן ולעבור אותן, רק שפתאום חשבתי- רוב הזמן הבעיות שלנו נוגעות בין היתר באנשים מסויימים ובבעיות שדי ברור לנו למי הן קשורות גם בלי שנאמר את זה. בעצם כך שאנחנו מדברות על הדברים הם נפתרים- אבל יש בכך משום עבירה על איסור לשון הרע? זה לא שאנחנו מרכלות חס ו אבל יוצא שכשהיא מספרת לי צרות של, נאמר, המשפחה שלה- ואני עוזרת לה -אני מתוודעת לדברים לא כל כך יפים. מהו הגבול? חיפשתי בקיצור שולחן ערוך ולא הבנתי ממש משהו שיעזור בכך. ב מראש
תשובה: וברכת ד  השאלה תלויה הרבה בשקול דעת. דהיינו ברור שאם הדבר מועיל לרפאות את האדם יש מקום להקל, אבל השאלה האמנם יש כאן בעיה שלא ניתנת לפתרון עצמי, אם יש דרך לפותרה ללא לשון הרע אין כל היתר לספר, אבל אם אין דרך לפתור את הבעיה אלא בעזרת חברה, יש מקום ככל דיני רפואה, ובייחוד שאין זה לשון הרע "לשמה" אלא כטיפול, אבל הדברים צריכים להיות ברורים ולא "טיוח". בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פדיון הבן: בשעה טובה ומוצלחת ילדתי השבוע את בני. האם אנו אמורים לעשות לו פדיון? אני שואלת כי לפני שנתיים הייתה לי הפלה טבעית בשבוע 9. אודה לתשובתכם. שושי.
תשובה: וברכת ד  מזל טוב, תזכו לגדלו לתורה חופה ומעשים טובים. אם העובר (בהפלה) היה לאחר ארבעים יום אין עושים פדיון. כאשר את אומרת 9 שבועות (אם זה לפי הספירה היהודית) ממילא זה 56 יום, ואין לעשות פדיון כעת, אבל הספירה של הרופאים היא שונה מהספירה שלנו ועל כן יתכן שהמספר הוא 40 יום, וזה צריך בדיקה. במקרה כזה יש לעשות פדיון בלא ברכה מספק. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מרגישה תקועה: אני בחורה בת 19, משרתת כעת בשירות לאומי באחת האולפנות המובילות והנחשבות בארץ. אני נמצאת כרגע בנקודה בחיים שלי שאני מרגישה מאוד תקועה בה. אני מרגישה שלא הולך לי כלום, שהחניכות קצת מזלזלות, שאין לי מושג מה לעשות שנה הבאה,שאין לאף אחד סבלנות להקשיב וכו. הייתי רוצה לדעת מה לעשות במצב שכזה והאם ניתן באיזה שהיא דרך להסיט מחשבות אלה מהראש ולחשוב מחשבות אחרות יותר חיוביות? אשמח לעידוד רב!!, ושבוע טוב ומבורך בע"ה.
תשובה: השאלה שלך משקפת בדידות: "אין לאף אחד סבלנות להקשיב." הפתרון הנכון והמועיל עבורך הוא פתרון הבדידות: לרענן קשר עם חברה טובה שהתרחקת ממנה. לחזור למסגרת של בנות שטוב לך אתן (מהסניף? מהכיתה? מהשכונה.) אפשר גם ליצור חברויות חדשות עם בנות שאף פעם לא חשבת על משהו קרוב ביניכן. הכרות עם בן (אם את בשלה לחשוב על חתונה!). אצל רבים מאתנו גם המשפחה היא כתובת לקשר ושיתוף עמוק: הורים, אחים - אחיות גדולות. יש גם אתרים ברשת האלקטרונית - אבל אני לא בדיוק בטוח שהקשר הזה די אמיתי כדי לשחרר מבדידות. העידוד הוא שהקושי הוא זמני ועובר - כל החיים לפניך, יש לך יכולות וכוחות, מה שלא יפתר מחר יפתר מחרתיים. בשנים הבאות, במסגרת לימודים או עבודה, תמצאי חברות שיהיה לך טוב אתן, תמצאי זוגיות טובה ותבני משפחה משלך. בהצלחה!
שאלה: משיח: האם יכול להיות שהמשיח יכול להיות בן אדם שהתגייר ליהודי?
תשובה: לא. המלך המשיח יהיה משבט יהודה, כנאמר בתורה "לא יסור שבט מיהודה.", וגר- לא נחשב שייך לשבט כלשהו.
שאלה: שמע שעל המיטה: תמיד כשאני קוראת שמע שעל המיטה ומגיעה לחלק בו קוראים משפט 3 פעמים (למשל "הנה לא ינום ולא ישן שומר ישראל), אני אף פעם לא מצליחה לזכור אם קראתי כבר פעמיים ונשארה לי עוד פעם אחת, ויוצא שאני קוראת כל דבר 4 או 5 פעמים. הבנתי משאלה אחרת שנשאלה פה, שאם יש ספק לא צריך להגיד שוב, אבל אני לא יודעת אם זה נוגע לשמע שעל המיטה.
תשובה: כן. אם את לא זוכרת אם קראת פסוק פעמיים או שלש בקריאת שמע על המיטה, אינך חייבת לחזור ולקרוא שוב. פטנט שאולי יעזור לך- להשתמש באצבעות. אם זה קורה לך הרבה פעמים, וגם בדברים אחרים- נטילת ידיים, ברכת "אשר יצר" ובוודאי אם בתחומי התנהגות אחרים לגמרי, כמו- "האם נעלתי את המכונית?" עלייך לפנות לפסיכולוג ית.
שאלה: חלבי אחרי בשרי עם צחצוח שיניים: ידוע כי ההלכה אומרת בסוגיית ההמתנה בין חלב ולבשר כי מלבד גבינות קשות ניתן לשטוף את הפה היטב כדי שלא יהיו שאריות חלב בזמן אכילת הבשר, ומיד אח"כ ניתן לאכול בשר. זאת כי הטעם הוא שלא יהיה באותו זמן בפה בשר וחלב. אם כך נשאלת השאלה, מדוע לא ניתן לאחר אכילת בשר לשטוף ולצחצח שיניים היטב ולאכול מיד לאחר מכן חלב? כך לא תהיה שום בעיה כי הפה יהיה נקי לחלוטין ולא תיווצר שום בעיה הלכתית שקשורה לבשר וחלב.
תשובה: משום בשר שבין השיניים שלעיתים נשאר, ומשום הבל הבטן העולה לפה מעיכול הבשר האיטי
שאלה: ייאוש דחוף: אני שמרתי ברית שנה וחצי ונפלתי לפני שבוע ומאז אני מיואש והיום ראיתי. ואני מנסה לרמוז לחברים שאני במצוקה אבל הם לא מבינים. אין לי לאן ללכת!!!! אני יכול רק לברוח לתאוות שלי אף אחד לא מבין אותי ואני כבר מיואש מהחיים אני לא מצליח לדמיין את עצמי מספיק לחיות עד שאתחתן. אני רק נופל בעיניים ואין לי מה לעשות אין לי כוח לחיות כמעט!!! מה לעשות??!! נמאס לי קשה לי
תשובה: אם שמרת שנה וחצי - אתה מסוגל לשמור, אלא שכרגע אתה במשבר מסויים, הוא יעבור! אתה מבין שהפתרון הנכון הוא להתמלא במשהו אחר וכך לסלק את התאוות שרודפות אחריך אתה מנסה למצוא פתרון אצל החברים ולא מצליח אבל זו לא סיבה לומר:  אין לי לאן ללכת  תחשוב טוב ותמצא לאן ללכת. יש משפחה, יש ספורט, יש חברים אחרים. יש גם דברים שאולי עדיין לא חשבת עליהם: התנדבות שעורי תורה חוגים טיולים עבודה אתה צריך להאמין בעצמך - ויש לך  קבלות  שנה וחצי הצלחת לשמור - זו הוכחה שאתה יודע ויכול לשמור את עצמך.
שאלה: עופות: חברת עוף ירושלים מי נותן את ההכשר על העופות וכן מהי רמת הכשרות
תשובה: למיטב ידיעתינו בתאריך זה י"א סיון תשע"ג יש במשחטה זו שישה פסי ייצור עם הכשרים שונים: שארית ישראל בד"ץ מהדרין רבנות ירושלים מהדרין הרב מוצפי בד"ץ יורה דעה ורבנות גן רווה.
שאלה: שאלת מחנכת בכיתה א-ב על נוסח התפילה בכיתה:, י"א בסיוון תשעג אני מחנכת בכיתה א - ב (כיתה קטנה) בבי"ס ממ"ד. כמחצית מתלמידי הכיתה מתפללים בנוסח עדות המזרח והחצי השני בנוסח ספרד - כמוני (אני אשכנזיה).עד ראש החודש הנוכחי אמרתי עם התלמידים הלל הפעם, התפללנו כל תלמידי השכבה יחד ופתאום נוכחתי לדעת שאחינו מעדות המזרח אינם אומרים הלל הנני פונה בשאלה מה עלי לעשות מעתה? כיצד עלי להתפלל עם תלמידי? האם לשנות ממנהגי זה שנים רבות?מאחר ותלמידי הכיתה עדיין לא בקיאים ושולטים בכל הקריאה, אני זו האומרת הלל בקול רם והם חוזרים אחרי בקטעים שונים. באותו עניין, התחלתי היום קטע נוסף בתפילה -ברכות השחר וגם כאן גיליתי הבדלים ר של ברכות השחר. אבקש את דעתך גם בנושא זה האם ללכת עפ"י הסדר הרגיל שלי? או לשנות עפ"י הסדר של תלמידי עדות המזרח. אוסיף ואומר שבמשך הרבה שנים התפללו כל תלמידי ביה"ס בנוסח ספרד.בשנים האחרונות יש נטיה ללכת אחרי רוב תלמידי השכבה ולשאול כל אחד באיזה נוסח הוא מתפלל בבית ועפ"י זה נרכשו סידורים. כפי שציינתי בהתחלה, אני מחנכת בכיתה קטנה (ליקויי למידה) והמעברים בין הנוסחים השונים לא תורם לקשיים של התלמידים.במצב הנוכחי יש לי 4 ספרד ו - 6 עדות המזרח ואני המתפללת לפי לספרד. למשל בתפילת אדון עולם אנו אומרים לפי נוסח ספרד. מכל הנאמר כאן החשיבות היא על הלל עם או בלי ברכה ועל סדר ברכות השחר. אני מודה לך מאוד על תשובתך בנושא. ובעז"ה שיעלו כל תפילותנו ותפילות הילדים מעלה מעלה אל יושב במרומים. גילה
תשובה: אשרייך שאת מבקשת הוגנות ויושר לצד ההקפדה על הלכות התפילה ומנהגיה.  אחרי רבים להטות  נאמר לא רק בכללי פסיקה אלא בכל שטחי התורה. ולפיכך יש להתפלל לפי הנוסח של רוב התלמידים, במקרה שלכם עדות המזרח. אולם אם את רואה שמעבר לנוסח אחר יגרום לצער ובלבול וישיג מטרה הפוכה מריבוי אהבת התורה והתפילה, אזי אפשר להשאר בנוסח הנוכחי, ובשנה הבאה להתחיל מראש בנוסח של רוב ילדי הכיתה. ובנתיים בהלל תברכי את בקול וכולם יענו אמן. בהצלחה
שאלה: בחירת שם לתינוקת: לאחר הריון יקר ובסיכון נולדה בתנו השנייה בתאריך י בסיון בשעה 14:15. שמות ההורים איילת ויהונתן. אשמח אם תמליץ על שם מתאים מבין השמות: שירה תמר,יערה, אלונה ומאיה.
תשובה: ראשית שיהיה במזל טוב, ושתרוו מהבת הרבה נחת. ההמלצה שלי היא על השמות שירה או תמר.
שאלה: רציתי לדעת בבקשה אם הבנתי נכון את הפרשנים: לרב רציתי בבקשה לדעת אם הבנתי נכון? לפני קריעת ים סוף, משה הרים את ידו כלפי הים,ואז ה הביא רוח מזרחית חמה כשאילו חתכה את הים לשניים ואז נוצרו שני עומדים כמו חומה מימין ומשמאל ואז התגלתה יבשה מעין שביל שבו עברו בנ"י. 2.האם המצרים רדפו בזמן שהים נקרע אחרי בנ"י ולא פחדו שהים יסגר עליהם כי חשבו שגם להם המים נפתחו כאילו זה לא נס מיוחד רק לבנ"י. 3.מה קרה למצרים שהלכו ביבשה בתוך הים? 4.מה קרה לסוסים ולמרכבות של המצרים?
תשובה: א. הרוח הייתה כל הלילה. ב. אכן גם המצרים נכנסו לדרך שבתוך הים. והם וסוסיהם טבעו בים.
שאלה: כלים: לרב רציתי לשאול מה הטעם שלא טובלים כלי עץ וחרס? יישר כח
תשובה: עיין ברמב"ם פרק יז  מהלכות מאכלות אסורות הלכה ו. כלי מתכת אמרה התורה שצריכים הטבלה כיון שהם חשובים. מה שאין כן כלי חרס ועץ, ועיין עוד בערוך השולחן יו"ד קט,כט.
שאלה: האם חייב כיפה כשמברכים על אוכל:! אמא שלי ואני רבנו רבות על העיניין של חזרה בתשובה (היא מתנגדת לכך). קשה לי להתנגד לדבריה כי בכל זאת היא אמא שלי. התחלתי לעשות מצוות בסתר אבל זאת קצת בעיה לדוגמה במקום ללכת לבית הכנסת בימי חול אני מתפלל בבית זאת לא הבעיה הבעיה מגיעה כאש אנחנו בארוחה ואני רוצה לברך כי אין לי אפשרות לשים כיפה כי אז ישר זה ייבלוט אז התחלתי לשים את השרוול או מפית או משהו כשהיא לא שמה לב אבל היא כבר חושדת כי זה נראה מוזר כבר שכל פעם שאנחנו אוכלים תמיד לפני שאני אוכל אני "מגרד בראש עם השרוול" אז השאלה שלי היא האם כשאין ברירה מותר לי לברך בלי כיסוי ראש? (שיש אפשרות אני שם כיסוי ראש) מראש
תשובה: לא. אולם מה דעתך להתחיל ללכת באופן קבוע עם כובע ביסבול. זה יכול לפתור לך את כל הבעיות.
שאלה: מיקוד בשידוך: כבר זמן מה שאני יוצאת לשידוכים. אני מרגישה רצון עז למצוא את ש"אהבה נפשי" וכאשר אפגוש בו לראות כי הוא זה בעזרת ד. היה לי קשר בעבר שהיה סוחף ומטלטל מאוד רגשית עבורי, אותו קשר לא היה יכול להתקיים הגיונית. אני דתיה הוא דתל"ש. כעת אני נמצאת במצב מתלבט עד מאוד אני יוצאת עם אדם מעולה כבר חמש פגישות ההתאמה בדברים כמו עבודת ד,רגישות שיתוף הבנה הדדית. נמצאת, אך מעבר לרצון לשוחח איתו באמת מענין וטוב אין לי אליו רגש שהייתי רוצה שיהיה לי! הייתי רוצה לשאול במה עליי להתמקד? וכמה סבלנות צריך ואם, עד לאותו רגש שאולי יכול להתעורר?
תשובה: ב"ה, ראשית, יתכן שאת מצפה לרגש מטלטל כמו שהיה עם הבחור הראשון, וזה יוצר השוואה, וכמשוים קשה מאוד לראות את מה שיש ומה שאין מקבל משקל יותר מודגש. יש רגש שבא בבת אחת והוא סוחף אך גם יכול להטעות, כי מעבר לרגש צריך לפתח גם שיחה הקשבה הבנה אמפטיה ועוד, וכשהרגש סוער מדלגים על הבנין הזה וכשברגש דועך אנשים מוצאים את עצמם ללא מימנות תקשורת זוגית. לכן לא צריך להתרגש יותר מדי מהרגש הסוחף. ביחס לבחור הנכחי, מעבר להורדת ההשואות, כדי ליצור חויות משותפות שיחזקו יותר את הרגש, דברים שהם מעבר לפגישה ושיחה, כמו טיול ביקור במוזאון וכדומה. כתבת שיש לך רצון לשוחח איתו - וזה בהחלט בסיס טוב לעבוד עליו ולפתח את הרגש. דני בארגמן
שאלה: מה הסגולות של התבלה במקווה? (לזכר) כמה זה יכול לעזור בשמירת מצוות?: מה הסגולות של הטבילה במקווה? (לזכר) כמה זה יכול לעזור בשמירת מצוות???
תשובה: יש הרואים בזה קיום תקנת עזרא שאומנם על פי רוב הפוסקים לא מחייבת היום אולם למקצתם כן (עיין בהערות הרב מרגליות על שו"ת מן השמים). ועל פי הסוד יש מי שרואה בטבילה זאת תנאי לטהרת המחשבה. (ליקוט"י מוהר"ן ועוד)
שאלה: הקשר עם אחותי החילונית: השאלה שלי מחייבת קצת רקע: אנו משפחה חרדית, ויש לי אחות שיצאה מהארון, יצאה בשאלה וחיה עם אישה. עד כה היחסים בינינו הושתתו על כבוד הדדי ועל יחס חם ואוהב משני הצדדים. גם מצד בעלי, הוא כיבד את הקשר בינינו, בגלל שזו אחותי ואנו חברות טובות, והתמיכה שלו ממש לא מובנת מאליה. לאחרונה חגגנו אירוע משפחתי קטן וכמובן היתה הפרדה מוחלטת בין שולחנות הגברים לנשים. אחותי, שמאוד אוהבת לעזור, הגישה אוכל בצד של הגברים. מיותר לציין שהיתה לבושה בחוסר צניעות וחבריו של בעלי, כולם אברכים, כבשו את ראשם בשולחן או באיזה ספר. בעלי ביקש מקרובת משפחה אחרת לדבר עם אחותי ולשכנע אותה בצורה עקיפה, שלא תגיש שם, והדגיש שאחותי לא תדע שהוא ביקש זאת. הוא לא רצה לפגוע בה. אבל, מסתבר שאחותי ראתה אותו מדבר עם אותה אחת והבינה שהעניין מגיע ממנו. בלי לברר מה אמר, למה אמר וכו, היא נעלבה ועזבה את המקום בלי להגיד לי דבר. אני גיליתי שהיא לא נמצאת מאוחר יותר וכל העניין העכיר את האווירה וממש הרס את האירוע לי, לבעלי, ולהורי. כשניסיתי לדבר איתה בטלפון, דחתה אותי בתירוצים שונים. לאחר כמה ימים נפגשנו באירוע משפחתי אחר. בעלי לא נכח אז פתחתי את הנושא. היא כעסה שאני מסכימה איתו וזה הפך אותי בן רגע גם ל"אוייב", למרות שלכאורה, לא הייתי מעורבת בסכסוך. אני לא מבינה איך היא לא מבינה שלא שייך להגיש אוכל לאברכים בלבוש לא צנוע?? באמת שהשלמנו עם הצורה שהיא מתלבשת לידינו ואנו כיבדנו אותה ואת צורת החיים שלה, למרות שבעלי היה צריך להסתובב עם העיניים ברצפה לידה. למה היא לא מכבדת אותנו ואת צורת החיים שלנו? היא סה"כ דתיה לשעבר, איך היא מקילה ראש בעניין הזה? אלה שאלות רטוריות, כמובן, אך שאלתי היא, בעצם: האם לנסות להתפייס ולחזור לקשר כמו קודם, בתקווה שהיא תתקרב חזרה לדת וכו, או שעדיף להתנתק וכך למנוע נזק ממשפחתי בחשיפה אליה ולצורת החיים שלה? סליחה על אורך השאלה ו על התשובה.
תשובה: ב"ה, את לא צריכה לפעול מתוך מגמה להחזיר אותה לדת, צריך להשתדל לחזור למצב הקודם שהיה ביניכם, תכבבדי אותה גם אם את מצפה שהיא תכבד אותך כפי שאת רוצה כי כבוד מקבלים לא דורשים. אם היא מרגישה פגועה מכל הענין, אל לך להגרר למקום הזה, את לא פגעת בא וגם לאחרים לא היתה כונה לפגוע בה. דני ארגמן
שאלה: נוכחות בטקס רפורמי: בקרוב מאוד אחי מתחתן בטקס רפורמי. גם החתן וגם הכלה הם יהודים לכל דבר, אך אינם מעוניינים להתחתן דרך הרבנות מסיבותיהם הם, ולכן זה הפתרון שהם מצאו. הבנתי שמבחינת ההלכה, הרי זה מספיק שהחתן ייקדש את כלתו בפני שני עדים, בשביל שייחשבו נשואים, ולכן, לפי איך שאני מבינה את זה - אין זה משנה מי עורך את הטקס. כמובן, אני מודעת לכך שיש עוד עניינים עמוקים יותר המחייבים נוכחות של רב שמבין בהלכה של חופה וקידושין, אך זהו המצב במקרה זה. בעלי מתנגד להיות נוכח בטקס בגלל היותו רפורמי. לטענתו, אם השכן או ה"מוכר מהמכולת" היה מקדש אותם הוא היה מגיע, אבל דווקא משום שזה רב רפורמי - הוא לא מוכן. האם יש צדק בדבריו? מדובר בטקס חתונה מצומצם מאוד, ונוכחותו חשובה ובעלת משקל, והייתי מאוד רוצה שיגיע. על תשובתך וסליחה על האורך.
תשובה: לדעתי העובדה שהחתונה מצומצמת ונוכחותכם חשובה ובעל משקל - מכריעה שלא להשתתף משום חילול ה. וכפי שאמר בעלך עדיף הדיוט מן השוק ולא מי שמערער על המסורת של תורה שבעל פה. אייל משה
שאלה: אכילה ושתיה לאחר ברכת המזון: אם בסיום הארוחה יש לפניי קפה ועוגה למשל או פירות ואני רוצה לברך ברכת המזון ואז מיד לאכול מהם(אולי באותו השולחן ואולי בחדר אחר),האם צריך לאחר הארוחה לברך עליהם ברכה ראשונה ואחרונה? בד"כ קורה שאני כבר מתחיל לשתות למשל את הקפה(או את העוגה או הפרי) לפני ברכת המזון ומסיים אותו לאחר ברכת המזון.מה הדין אז(אם התכוונתי בבירור שאמשיך לאוכלו ושברכת המזון לא תפטור אותו). מראש!
תשובה: אם אתה רוצה לאכול מהם מיד, למה שלא תמתין עם ברכת המזון עד לאחר הקפה והעוגה? במצב כזה שאתה יודע שאתה עומד מיד לאכול שוב ובכל זאת אתה מברך ברכה אחרונה - נוצר ריבוי ברכות שלא לצורך, וזה נקרא בהלכה איסור "ברכה שאינה צריכה".
שאלה: הלכה כדעת יחיד: מתי מותר לפסוק הלכה כדעת יחיד? האם כלל זה חל גם כלפי דעת יחיד בגמרא?
תשובה: לא פוסקים כדעת יחיד מול רבים, אם הרבים שמעו דעתו ממנו ודנו בה. אולם אם היו במקומות שונים, יש בזה מחלוקת אחרונים אם זה נידון כרוב או לאו. ויש מהראשונים שסברו שהלכה כיחיד לחומרא במחלוקת דאוריתא, ולקולא בדרבנן, ויש שסברו שרק לחומרא בדאוריתא אך לא לקולא בדרבנן. בגמרא אין הלכה כיחיד חוץ ממקרים יוצאי דופן.